‘આવું તો અહીં અવારનવાર બને છે. આવામાં મુસાફરી કરવી જોખમી બની જાય છે. તમે અંદર આવો. અહીં ખુશીથી રહો. સવારે લોરી માટે કંઈક કરીશું.’ યુવતી ડરતાં ડરતાં વૃદ્ધની પાછળ ગઈ. યુવાન ડ્રાઈવર પણ તેની પાછળ ગયો. ઘરમાં એક યુવતી અને તેનાં બે બાળકો હતાં તે જાગી ગયાં. બધાંએ હસીને પ્રેમપૂર્વક તેમનું સ્વાગત કર્યું. અડધી રાત થઈ ગઈ હતી. બધાંની ઊંઘ બગડી હતી. પણ કોઈના ચહેરા પર એવું વરતાતું ન હતું. બાળકો પણ ખૂબ સહજતાથી તેમની સાથે ભળી ગયાં. યુવતી નિશ્ચિંતપણે ઊંઘી ગઈ. યુવાન ત્યાંના દીવાનખંડમાં જ ઊંઘી ગયો હતો.